kardosdrur/scandi-wiki huggingface dataset:
Live 2001

Live 2001 er titlen på Danser med Drenges femte album, som blev udsendt i oktober 2001 af bandets eget selskab, Glad Grammofon, i samarbejde med det svenske selskab Bonnier Music. 

Albummet er optaget ved koncerter på tre mindre spillesteder i Haderslev, Kolding og Helsingør samt på Skanderborg Festival 2001. Coveret viser en glad sangerinde Rie Rasmussen foran en flok jublende tilhørere.
 
Musikken er et sammenklip af optagelser fra spillestederne og indeholder udover DmDs kendte sange også et ekstra nummer fra Klaus Kjellerups og Stanley Møllers tid i Tøsedrengene: "Sig du ka' li' mig", som Stanley og Rie Rasmussen synger i duet fra Toldkammeret i Helsingør.

Albummet markerer starten på gruppens status som live-orkester: De nye folk i bandet er keyboardmanden Morten Bolvig - også kendt som "Oberst Bolvig", som er trådt ind i stedet for Simon West. Ny trommeslager er Esben Duus.

Samtidig markerer albummet starten på en optur for Danser med Drenge, som først nåede sin top mange år senere. Ved udgivelsen i 2001 stod bandet imidlertid på bunden efter skuffelsen med det tidligere album Popsamling.

Albummet blev udsendt som "limited edition" i kun 5.000 nummererede eksemplarer, og ved udgivelsen måtte bandet selv samle de første 500 covere og CD'er i plastikæskerne, fordi albummerne ikke var samlede, da de kom fra fabrikken. De nummererede eksemplarer blev dog udsolgt, så nye ikke-nummererede eks blev trykt op i de følgende år, som også udsolgtes, inden CD'en udgik.

Tracks 

 "Intro Skanderborg v. Frank Megabody" - [0:23]
 "Aldrig udvære dig" – (Kjellerup) [4:32]
 "Læn dig tilbage" - (Kjellerup) [5:22]
 "Ting, som jeg aldrig turde sige" - (Stanley, Kjellerup) [4:52]
 "Et lysår - en stjerne" - (Hagen, Michelsen) [6:02]
 "Grib chancen" - (Kjellerup) [4:35]
 "Rejs dig op og kom videre" - (Kjellerup, Trier) [5:00]
 "De gamle onkler" - [0:30]
 "Hvem skal vi rakke ned?" – (Kjellerup, Trier) [4:15]
 "Kære Lillesøster" – (Lopez, Grøntved, Dalgård, Kjellerup) [4:59]
 "Er der nogen i himlen?" – (Kjellerup) [6:52]
 "Hvorlænge vil du ydmyge dig?" – (Kjellerup) [5:59]
Ekstra-numre:
 "Bange for at miste dig" – (Mejlvang, Kjellerup) [3:21]
 "Sig du ka' li' mig" – (Kjellerup, Michelsen) [4:48]
 "Ud under åben himmel" – (Kjellerup, Michelsen) [6:03]

Musikere (band) 

 Rie Rasmussen (vokal)
 Klaus Kjellerup (bas, guitar, kor)
 Henrik Stanley Møller (el-piano, kor)
 Steffen Qwist (lead guitar)
 Morten Bolvig (keyboards, orgel)
 Esben Duus (trommer)

Referencer 

Album fra 2001
Danser med drenge-album
Gabon ved sommer-OL 2020

Gabon deltog under Sommer-OL 2020 i Tokyo, som blev afviklet i perioden 23. juli til 8. august 2021.

Medaljer

Medaljevinderne

Referencer 

Lande ved sommer-OL 2020
2020
Swarovski

Swarovski er en producent af glas med hovedkvarter i Wattens i Østrig. Swarovski har været en familieejet siden grundlæggelsen i 1895 af Daniel Swarovski.

Selskabet er opdelt i tre overordnede områder:

Swarovski Crystal Business, der primært producerer smykker og accessories i krystalglas.
Swarovski Optik, der producerer optiske instrumenter som teleskoper, kikkertsigter til rifler og kikkerter

Tyrolit, der fremstiller slibe-, save og boreværktøj.

I dag har Swarovski Crystal Business omkring 3.000 butikker på verdensplan fordelt i 170 lande og med mere end 29.000 ansatte og en omsætning på omkring €2,7 mia (i 2018).

Siden 2012 har alle Swarovskis krystaller været blyfri. Swarovski drives i dag af femte generation af familien.

Referencer

EKsterne henvisninger 

 
 Swarovski Group – corporate website

Virksomheder fra Østrig
Smykkevirksomheder
Etableret i 1895
Smykkebutikker
Omloop Het Nieuwsblad 2020

Omloop Het Nieuwsblad 2020 var den 75. udgave af cykelløbet Omloop Het Nieuwsblad. Det var det fjerde arrangement på UCI's World Tour-kalender i 2020 og blev arrangeret 29. februar 2020. Løbet blev vundet af belgiske Jasper Stuyven fra .

Hold og ryttere

Danske ryttere 
 Michael Valgren kørte for 
 Andreas Stokbro kørte for 
 Kasper Asgreen kørte for 
 Søren Kragh Andersen kørte for 
 Casper Pedersen kørte for 
 Mads Pedersen kørte for 
 Mikkel Bjerg kørte for 
 Mads Würtz Schmidt kørte for

Resultater

Startliste

Eksterne henvisninger 
 
 

2020
UCI World Tour 2020
Bjerge Nordstrand

Bjerge Nordstrand er et sommerhusområde på Sjællands Vestkyst, mellem Kalundborg og Slagelse. Området hænger til dels sammen med Svallerup Strand, der ligger for nord for Bjerge Nordstrand. 

Bjerge Nordstrand ligger ved et naturskønt område, med et kuperet terræn og flere besøgsværdige gravhøje. Syd for sommerhusområdet finder man Urhøj Camping, der er kendt for bl.a. vindsurfing.

Kolonien Bjerge er beliggende i Bjerge Nordstrand. Et sted der er kendt af mange københavnere, hvor de som børn har været på ferie.

Navnet "Bjerge Nordstrand", skyldes at der er to sommerhusområder hvor det sydlige hedder "Bjerge Sydstrand" Disse er adskilt af et svært fremkommelig kystareal, hvor der er en mindre klint og store sten langs kysten.

Bjerge Nordstrand har ikke helt den samme kvalitet sandstrand som det sydlige sommerhusområde, men ses som værende mere naturskønt, hvor der er gode muligheder for vandring og cykling. Det er mere roligt og med færre turister.

Lokationer i nærheden af Bjerge Nordstrand:
 Urhøj (udsigtspunkt)
 Regnershøj (udsigtspunkt)
 Kolonien Bjerge

Kilder 

Lokaliteter i Kalundborg Kommune
Bjerge Sydstrand

Bjerge Sydstrand er et større sommerhusområde der ligger ud til Storebælt ved Sjællands vestkyst, beliggende i Kalundborg Kommune mellem Kalundborg og Slagelse. Bjerge Sydstrand hænger til dels sammen med Ornum Strand.

Området er kendt for sine gode sandstrande og er et af de steder i Danmark med flest solskinstimer. Navnet Bjerge Sydstrand skyldes at der er to sommerhusområder med samme navn. Mellem Bjerge Sydstrand og Nordstrand er der et svært fremkommeligt område med store sten og en mindre klint.

Gennem sommerhusområdet løber Sjællands næststørste å, Halleby Å, og området omkring den er en del af Natura 2000-område nr. 157 Åmose, Tissø, Halleby Å og Flasken. Halleby Å har udløb syd for Bjerge Sydstrand, men tværs igennem sommerhusområdet løber Sukkerkanalen der  aflaster Halleby Å ved høj vandstand og oversvømmelser. 

Nærmeste indkøbmuligheder ligger i Gørlev, men ellers er der en pub og flere mindre kiosker i sommerhusområdet.

Ting i nærheden af Bjerge Sydstrand:

 Reersø (Halvø kendt for haleløse katte, fisk og gamle huse)
 Urhøj (udsigtspunkt)
 Regnershøj (udsigtspunkt)
 Halleby Å (Natur og lystfiskeri)
 Sukkerkanalen
 Tissø (Største sø på Vestsjælland)
 Landbrugsmuseet Fløjgaarden (Bl.a. aktivt landbrug med arbejdsheste)

Kilder og henvisninger

Bjerge Sydstrand på visitdenmark.dk

 

Lokaliteter i Kalundborg Kommune
Urhøj (Svallerup Sogn)

Urhøj er en gravhøj og et af de højeste punkter langs Sjællands Vestkyst. Højens højeste punkt er 54 m over havets overflade og er beliggende 900 m fra kysten. Højen kan tilgåes fra vejen der fører til Urhøj Camping.

Omkring 600 m derfra findes Regnershøj, der er en anden gravhøj med en jættestue.

Gravhøje i Danmark
Kalundborg Kommunes geografi
Kenneth Dahl Knudsen

Kenneth Dahl Knudsen (født 26. juni 1984) er en dansk bassist, komponist, bandleder og adjunkt der i 2019 modtog Nordjyske Kulturpris for sin indsats med at udvikle jazzmiljøet i Aalborg og Nordjylland.

Karriere 

Kenneth Dahl Knudsen bor i og arbejder fra Aalborg. Han besidder en stilling som adjunkt ved Det Jyske Musikkonservatorium, hvor han underviser i bas, entreprenørskab og sammenspil.  Herudover er Knudsen Musical Director for det nordiske talentudviklingsprojekt Young Nordic Stars. 

Knudsen er en aktiv komponist og musiker, og han er bandleder for en række jazzorkestre, herunder Kenneth Dahl Knudsen Trio, The Kenneth Dahl Knudsen Orchestra, Skagerak Ensemblet, The Jazz9tus Orchestra og verdensmusikorkesteret Pachamama. Knudsen har spillet og arbejdet med en række danske og internationale jazzmusikere, herunder John Scofield, Uffe Steen, Aaron Parks, Gilad Hekselman, Dick Oatts, Lingling Yu, Mayank Bedekar, Jonathan Blake, Joel Frahm, Francois Lindemann, Jaleel Shaw, Uri Gurvich, Tomasz Dabrowski og Gauthier Toux.

Knudsen har derudover udviklet værktøjer til at arbejde med komplekse rytmestrukturer, heriblandt The PolyRhythm App  og e-bogen The Rhythm Matrix.

Priser og anerkendelse 
Knudsen modtog i 2010 prisen som 'Årets Nordjyske Jazznavn' fra Dansk Musiker Forbund og Tversted Jazzy Days.  Sammen med Gauthier Toux Trio har han vundet førstepræmier ved de franske jazzfestivaler La Defense Jazz Festival Competition (2016)  og Jazz à Vienne’s RéZZo Focal (2017). 

I 2019 modtog Kenneth Dahl Knudsen Nordjyske Kulturpris 2019 for sit bidrag til Aalborg og Nordjyllands jazzmiljø . Hans arbejde har handlet om at gøre jazzmusikken tilgængelig for et bredere og yngre publikum, og om at skabe et bæredygtigt musikmiljø som kan fastholde talentfulde musikere i Nordjylland. 

Albumudgivelsen Uummat blev nomineret som årets udgivelse til DMA Jazz 2021. Albumudgivelsen Space Big Band blev nomineret til bedste jazz/funk udgivelse ved Letlands musikpris Zelta Mikrofons 2022.

Diskografi

Som bandleder 
 Strings Attached (Gateway Music, 2010)
 Clockstopper (LongLife Records, 2012)
 We'll Meet In The Rain (Two Rivers Records, 2016)
 Tété (Gateway Music, 2018)
 Uummat (KDK Music, 2020)
Space Big Band (Co-leader med Toms Rudzinskis, Double Moon Records, 2021)
Atlas (KDK Music, 2022)

Som sideman 
 Med Eyal Lovett: Let Go (Oye Records, 2014)
 Med Ingrid Halle: Minnene (Gateway Music, 2016)
 Med Gauthier Toux Trio: Unexpected Things (노매드뮤직, 2016)
 Med Deniss Pashkevich & Christian Frank: Yours Faithfully (Riga Room Records, 2016)
 Med Gauthier Toux Trio: The Colours You See (Naim Records, 2018)
 Med Sebastian Peszko: Toccata in C-Clef (Sebastian Peszko, 2018)
 Med World Citizen Band: View of Tomorrow (World Citizen Band, 2019)

Referencer

Eksterne henvisninger 
 
 

Bassister fra Danmark
Jazzmusikere fra Danmark
Komponister fra Danmark
Personer fra Aalborg
Tour of Antalya

Tour of Antalya er et tyrkisk etapeløb i landevejscykling som arrangeres hvert år i februar. Løbet er blevet arrangeret siden 2018. Løbet er af UCI klassificeret med 2.1 og er en del af UCI Europe Tour.

Vindere

Eksterne henvisninger
 

 
Etableret i 2018
VM i bandy 2006 (kvinder)

Verdensmesterskabet i bandy for kvinder 2006 var det andet VM i bandy for kvinder. Mesterskabet bliver arrangeret af Federation of International Bandy og afviklet i Roseville, Minnesota, USA i perioden 14. - 18. februar 2006 med deltagelse af seks hold, hvilket var ét hold mere end ved det første mesterskab. USA var VM-værtsland for første gang, og Canada deltog i VM for første gang.

Mesterskabet blev vundet af Sverige, som besejrede Rusland i finalen med 3-1, og som dermed vandt mesterskabet for anden gang i træk. Bronzemedaljerne gik til Norge, der vandt over Finland i bronzekampen med 2-1, og som dermed vandt VM-medaljer for første gang.

Resultater

Indledende runde 

De seks hold spillede en enkeltturnering alle-mod-alle, hvorefter de fire bedste hold gik videre til semifinalerne, mens de sidste to hold spillede om 5.-pladsen.

Slutspil

Kamp om 5.-pladsen

Semifinaler

Bronzekamp

Finale

Samlet rangering

Se også 
 VM i bandy 2006 (for mænd)

Kilde 
 Bandysidan - World Championships Women 2005/06  

2006 (kvinder)
Bandy i 2006
Sport for kvinder
Sport i Minnesota
Ogdoad

Ogdoad er en gruppe af 8 guder i egyptisk mytologi, fire mandlige guder og deres kvindelige konsorter (nummer fire blev betragtet som repræsentativ fuldstændighed). Hvert par repræsenterede de mandlige og kvindelige aspekter af fire skabende kræfter eller kilder. De har været tilbedt i meget lang tid i Egypten, men de historiske kilder kan varierer i deres beskrivelser, ikke kun af hvad guderne tog sig af og gjorde, men også deres navne. Nun og Naunet repræsenterede det oprindelige urhav; Heh og Hauhet repræsenterede evigheden; Kek og Kuaket repræsenterede urmørket; og Amun og Amunet repræsenterede luft (eller det, der er skjult). I andre kilder er urmørket repræsenteret af Gereh og Gerehet. Heh og Hauhet er undertiden inkluderet som kræfter i kaos, eller repræsenterende strømningerne i urhavet. Da Amun senere blev tilbedt som en skabergud i sin egen ret, blev han og Amunet erstattet af Nia og Niat, tomrumsgudene.

I egyptisk mytologi er der 4 skabelsesmyter (forbundet med de byer hvor de blev tilbedt), hvor af Ogdoad guderne er med i de 2 af dem (Hermopolis og Theben).

Egyptisk mytologi
NikkieTutorials

Nikkie de Jager (født 2. marts 1994), bedre kendt under hendes YouTube-kanalnavn NikkieTutorials, er en hollandsk makeup-artist og skønhedsvlogger.

Referencer

Eksterne henvisninger 
 
 
 
 

Youtubere fra Holland
Transkønnede
Daniel Mojon

Daniel Mojon (født d. 29. juli 1963 i Bern, Schweiz) er en schweizisk øjenlæge og øjenkirurg, der anses for at være opfinderen af den minimalt invasiv skelekirurgi (MISS), en metode, der med meget små incisioner på mellem to til tre millimeter retter skelefejlstillingen, hvilket skulle føre til et hurtigere rehabilitering og sårheling. Daniel Mojon er præsident for planlægningsudvalget på Det Schweiziske Akademi for Oftalmologi (SAoO).

Videnskabeligt arbejde 
Mojon har udgivet flere publikationer, der viser i hvor høj grad mennesker, der skeler, lider af stigmatisering og diskriminering i deres hverdag. Mojon har fx påvist, at børn, der skeler, inviteres til færre fødselsdage. Mojon, der har været specialist i skelen siden 1990´erne, opfandt den minimalt invasive skelekirurgi, som et alternativ til de konventionelle og mere traumatiske operationsteknikker, hvor der opereres via limbus for at få direkte adgang til Tensons kapsel for en horisontal tilbageskæring, tilbagetrækning og foldning af musklen. Til forskel fra disse konventionelle teknikker anvendes der ved den mikroinvasive skelekirurgi et operationsmikroskop, og der opereres normalt i fuld narkose. Angiveligt er øjet mindre hævet dagen efter MISS-operationen end ved en operation, der indebærer en mere fuldstændig åbning af bindehinden. Resultaterne kan på længere sigt, hvad angår øjnenes parallelstilling, synsstyrke og komplikationer, sidestilles.

Writings (selection) 

 Daniel Mojon and Howard Fine (Eds.): Minimally invasive ophthalmic surgery. Springer, Berlin 2010. 
 Mojon-Azzi SM, Kunz A, Mojon DS: The perception of strabismus by children and adults.Graefes Archive for Clinical and Experimental Ophthalmology 2011;249:753-757.
 Mojon-Azzi SM, Mojon DS. Opinion of headhunters about the ability of strabismic subjects to obtain employment. Ophthalmologica. 2007; 221: 430-3.
 Mojon-Azzi SM, Kunz A, Mojon DS. Strabismus and discrimination in children: are children with strabismus invited to fewer birthday parties? Br J Ophthalmol 2011; 95: 473-6.
 Kaup M, Mojon-Azzi SM, Kunz A, Mojon DS.Intraoperative conversion rate to a large, limbal opening in minimally invasive strabismus surgery (MISS). Graefes Arch Clin Exp Ophthalmol. 2011;249:1553-1557.
 Mojon DS. Comparison of a new, minimally invasive strabismus surgery technique with the usual limbal approach for rectus muscle recession and plication. Br J Ophthalmol 2007; 91: 76-82.
 Mojon DS. Minimally invasive strabismus surgery for horizontal rectus muscle reoperations. Br J Ophthalmol 2008; 92: 1648-1652.
 Mojon DS. Minimally invasive strabismus surgery. Eye (Lond). 2015; 29: 225-33. doi:10.1038/eye.2014.281. Epub 2014 Nov 28.
 Mursch-Edlmayr AS, Mojon DS, Ring M, Laubichler P, Luft N, Priglinger SG: Comparison of deep sclerokeratodissection, a new variant of nonpenetrating glaucoma surgery, with deep sclerectomy. Indian Journal of Ophthalmology 2016;64:914-918.

Referencer 

Læger fra Schweiz
Kirurger
Mali ved sommer-OL 2020

Mali deltog under Sommer-OL 2020 i Tokyo som blev afviklet i perioden 23. juli til 8. august 2021.

Medaljer

Medaljevinderne

Referencer 

Lande ved sommer-OL 2020
2020
John L. Hall

John Lewis "Jan" Hall (født 21. august 1934) er en amerikansk fysiker. Han modtog nobelprisen i fysik i 2005 delt med Theodor W. Hänsch og Roy Glauber for hans arbejde med præcisionsspektroskopi.

Referencer

Eksterne henvisninger 

Fysikere fra USA
Nobelprismodtagere i fysik
Nobelprismodtagere fra USA
Theodor W. Hänsch

Theodor Wolfgang Hänsch (født 30. oktober 1941) er en tysk fysiker. Han modtog nobelprisen i fysik i 2005 for sit "bidrag til udviklingen af laserbaseret præcisionsspektroskopi, inklusiv den optiske frekvenskam-teknik". Han delte prisen med John L. Hall og Roy J. Glauber.

Referencer

Eksterne henvisninger 

Fysikere fra Tyskland
Nobelprismodtagere i fysik
Nobelprismodtagere fra Tyskland
Robert Panitzsch

Robert Gustav Otto Panitzsch (født 24. august 1879 i Fürstenberg/Havel, død 4. juni 1949 i København) var en tysk/dansk maler. Panitzsch, der var dansk gift, indvandrede til landet i 1918 og blev dansk statsborger. Han har efterladt en omfattende kunstnerisk produktion.

Liv og virke 
Robert Panitzsch blev født i Fürstenberg/Havel, der dengang var en del af hertugdømmet Mecklenburg. Byen lå på den nybyggede Berlin Nordbahn mellem Berlin og Stralsund, og faderen, Carl Gustav Otto Panitzsch var stationsforstander i Fürstenberg. Familietraditionen vil vide, at Robert som dreng sad på stationens venteværelse og tegnede, da en fornem herre fik interesse for hans arbejde. Manden præsenterede sig som rittmeister ved Kejser Wilhelms hof og han fik tegningen med, for at vise den til kejseren. Året efter kom han forbi igen og fortalte familien, at når Robert blev 18 år var der en plads til ham på det kejserlige kunstakademi i Berlin - og sådan blev det.

Panitzsch arbejdede efter tiden på akademiet blandt andet som kirkemaler og 14. november 1908 blev han gift i Andreas Kirken i Leipzig med den danske kvinde Fanny Christensen, der var ansat ved tysk Røde Kors. Ved første verdenskrigs afslutning i 1918 udvandrede Panitzsch til Danmark fra sin daværende bopæl i Rhinlandet.

I Danmark boede familien Panitzsch først i Kongens Lyngby og derefter på Christianshavn. Han havde en omfattende produktion og især hans interiørmalerier var eftertragtede. Panitzsch har i sine år på Christianshavn malet adskillige værker af bydelen, og hans motivkreds omfattede også blomsterbilleder. Han producerede desuden illustrationer til postkort, med blomsterbilleder, vinterlandskaber og nisser til julekort.. Robert Panitzsch blev dansk statsborger i 1936.

Noter 

Malere fra Danmark
Slaget ved Fimreite

Slaget ved Fimreite var et slag, som fandt sted den 15. juni 1184 mellem kong Sverre Sigurdsson og Magnus Erlingsson om kongemagten i Norge. Begge gjorde krav på at blive konge i Norge, og hævede at være af kongeæt. Erlingson faldt i slaget, og ifølge overleveringerne også over 2000 af hans mænd. Slaget fandt sted i Sogndalsfjorden ved stedet Fimreite som ligger i Sogndal kommune.

Slaget er beskrevet i Sverres saga.

Referencer 

Norges historie
Slag med deltagelse af Norge
Søslag
Begivenheder i 1184
Anna & Bella

Anna & Bella er en hollandsk tegnefilm fra 1984, som er instrueret af Børge Ring. Den modtog en Oscar for bedste korte animationsfilm ved Oscaruddelingen 1985. Filmen varer 8 minutter. Blandt de medvirkende er Tonny Huurdeman, der lagde stemme til både Anna og Bella, samt Annemieke Ring og Peter Ring.

Handling 
Filmen handler om to gamle søstre, der kigger minder igennem fra deres liv sammen.

Referencer 

Litteratur
 Olivier Cotte, 2007, Secrets of Oscar-winning animation: Behind the scenes of 13 classic short animations (Making of Anna & Bella), Focal Press. .

Eksterne henvisninger 
 

Tegnefilm
Danske film fra 1985
Animationsfilm
Film fra Holland
Dysmetri

Dysmetri er en manglende evne til at koordinere en kompleks motorisk aktivitet der involverer flere muskelgrupper. Det kan testes ved at patienten bedes om at skifte mellem at placere en finger på næsen og herefter på lægens finger. Hvis patienten rammer ved siden af er testen positiv.

Dysmetri er et aspekt af ataksi.

Referencer 

Sygdomme
Jens Nygaard Knudsen

Jens Nygaard Knudsen (* 25. januar 1942; † 19. februar 2020 i Hvide Sande) var en dansk legetøjsdesigner. Som designer ved Lego stod han blandt andet bag LEGO-figuren, Legos første elektriske togsystem og den originale rumserie, der blev kåret som årets legetøj i 1979.

Knudsen blev i 1968 ansat som designer af Lego i Billund. I begyndelsen byggede han hundrede modelbiler af legosten, hvoraf nogle blev solgt som byggesæt. I 1970erne ekspanderede Lego og udbredte tilbuds-palletten med diverse byggesæt som politistation, brandstation, jernbanestation og lignende, hvoraf en del af dem var designet af Knudsen. Efterhånden blev designerteamet udvidet og opdelt i mindre undergrupper. Han ville hellere arbejde alene og begyndte i 1970erne at udvikle de også i dag kendte Lego-figurer, som i 1978 blev patenteret. Han designede også LEGO Space byggesættene første 358 Rocket Base og 367 Moon Landing sæt. 1979 blev et rumskib med figurerne på legetøjsmessen Nürnberger Spielwarenmesse valgt som „European Toy of the Year“. Senere blev han forfremmet som chefdesigner. I år 2000 blev han pensioneret. Der byggede han videre med Lego-figurerne – delvis også som en fri medarbejder, men mest for sin egen fornøjelses skyld.

Se også: Lego Minifigures

Eksterne henvisninger 
 www.dr.dk
 der-vater-des-lego-maennchens
 Creator of iconic Lego figure Jens Nygaard Knudsen

Lego
Designere fra Danmark
Hans Perk

Hans Perk (født 31. december 1961, Amsterdam) er en dansk-hollandsk animator, instruktør og klipper. Han var med til at etableret A. Film i 1988. Han har arbejdet som animator, klipper og konsulent på en lang række danske animationsfilm heriblandt Valhalla, Jungledyret, Jungledyret Hugo 2 - den store filmhelt, Jungledyret Hugo 3 - fræk, flabet og fri, Det Magiske Sværd - Jagten På Camelot, Hjælp! Jeg er en fisk, Rejsen til Saturn, Asterix og vikingerne, Terkel i knibe og Ternet Ninja samt tegneserien Der var engang....

Perk redigerede den hollandske animations kortfilm Anna & Bella fra 1984, der modtog en Oscar for bedste korte animationsfilm i 1985. Filmen var instrueret af Børge Ring, og de to havde et samarbejde i mange år.

Han læste kunsthistorie i omkring et år på Universiteit van Amsterdam i 1979.

Han har boet i Danmark siden 1984, efter Jakob Stegelmann og Jeff Varab havde spurgt om han ville komme til København og arbejde på Valhalla..
Bor i dag i Californien, sammen med sin kæreste.

Filmografi

Animator 
 Heavy Metal (1981)
 Walter og Carlo i Amerika (1989)
 Fuglekrigen i Kanøfleskoven (1990)

Redigering 
 Anna & Bella (redigering)

Klip 
 Historien om en snor (2013)
 Olsen-banden på dybt vand (2013)
 Albert (2015)
 Den utrolige historie om den kæmpestore pære (2017)
 Hodja fra Pjort (2017)

Instruktør 
 Quark and the Highway Robber (1987, kortfilm)
 Verdenshistorien 1. del: En plads på jorden (1993)
 Verdenshistorien 2. del: En plads i himlen (1994)
 Bagom Valhalla (2003, dokumentar kortfilm)
 Nijntje de film (2013)

Referencer

Eksterne henvisninger 
 

Personer fra Amsterdam
Animatorer fra Danmark
Bip-Bip

Bip-Bip eller Atomino bip-bip eller Alfa-beta (på engelsk Atomo Bleep-Bleep) er en karakter i Andeby universet lavet af Romano Scarpa. Han er et rumvæsen og er venner med Mickey Mouse og Fedtmule.

Anders And-figurer
Harma van Kreij

Harma van Kreij (født den 11. november 1993 i Limburg, Holland) er en kvindelig hollandsk håndboldspiller som spiller for slovenske RK Krim.

Referencer

Eksterne henvisninger 

Håndboldspillere fra Nederlandene
Junior Eurovision Song Contest 2020

Junior Eurovision Song Contest 2020 forventes at være den 18. udgave af den årlige Junior Eurovision Song Contest, arrangeret af European Broadcasting Union (EBU). Showet blev afviklet i Polens hovedstad, Warszawa.

Deltagende lande

Stemmer

Jury- og onlinestemmer

Reference

Eksterne henvisninger 
 

2020
Begivenheder i 2020
Musik i 2020